
Text rozhodnutia
Súd: Krajský súd Bratislava Spisová značka: 1Cob/250/2016 Identifikačné číslo súdneho spisu: 1316212706 Dátum vydania rozhodnutia: 28. 11. 2016 Meno a priezvisko sudcu, VSÚ: JUDr. Soňa Pekarčíková ECLI: ECLI:SK:KSBA:2016:1316212706.1 Uznesenie Krajský súd v Bratislave v senáte zloženom z predsedníčky senátu Mgr. Soni Pekarčíkovej a členiek senátu JUDr. Andrey Sedlačkovej a JUDr. Miroslavy Janečkovej právnej veci žalobcu: VIEMA spol. s r.o., Mlynské Nivy 56, 821 05 Bratislava, IČO: 17 327 199, zast.: IKRÉNYI & REHÁK, s.r.o., Šoltésovej 2, 811 08 Bratislava, IČO: 36 854 808 proti žalovanému: AZIM, s.r.o., E.B. Lukáča 2, 036 01 Martin, IČO: 36 381 217, o určenie neplatnosti právneho úkonu, o návrhu na nariadenie neodkladného opatrenia a o späťvzatí návrhu na nariadenie neodkladného opatrenia takto r o z h o d o l : Krajský súd späťvzatie návrhu na nariadenie neodkladného opatrenia pripúšťa, uznesenie Okresného súdu Bratislava III zo dňa 23.8.2016, č.k. 26Cb 257/2016-66 zrušuje a konanie o návrhu na nariadenie neodkladného opatrenia z a s t a v u j e . o d ô v o d n e n i e : 1. Súd prvej inštancie uznesením zo dňa 23.8.2016, č.k. 26Cb 257/2016-66 zamietol návrh žalobcu na nariadenie zabezpečovacieho opatrenia, alternatívne neodkladného opatrenia. 2. Proti tomuto uzneseniu podal žalobca v zákonnej lehote odvolanie. Písomným podaním zo dňa 7.10.2016 zobral žalobca žalobu, ako aj návrh na nariadenie zabezpečovacieho/neodkladného opatrenia späť a žiadal, aby súd konanie zastavil a žiadnemu z účastníkov nepriznal náhradu trov konania. 3. Podľa § 370 ods. 1, 2 CSP ak je žaloba vzatá späť po rozhodnutí súdu prvej inštancie, ale skôr, ako rozhodnutie nadobudlo právoplatnosť, odvolací súd rozhodne o pripustení späťvzatia. Súd späťvzatie nepripustí, ak s tým protistrana z vážnych dôvodov nesúhlasí. Ak späťzatie žaloby pripustí, odvolací súd zruší rozhodnutie súdu prvej inštancie a konanie zastaví. 4. Odvolací súd konštatuje, že k späťvzatiu návrhu na nariadenie zabezpečovacieho/neodkladného opatrenia žalobcom došlo pred rozhodnutím odvolacieho súdu o podanom odvolaní. Vzhľadom na tento dispozičný úkon žalobcu odvolací súd pripustil späťvzatie návrhu na nariadenie zabezpečovacieho/ neodkladného opatrenia, napadnuté uznesenie súdu prvého stupňa zrušil a konanie o návrhu na nariadenie zabezpečovacieho/neodkladného opatrenia zastavil. 5. Toto uznesenie bolo členmi senátu prijaté pomerom hlasov 3:0 (§ 3 ods. 9 tretia veta zák. č. 757/2004 Z.z. v znení neskorších predpisov). Poučenie: Proti tomuto rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP).

